kalixlouiis/myanmar-wikipedia-corpus huggingface dataset:
၂၀၁၈ ခုနှစ် ဒီဇင်ဘာလတွင် အသံအဖွဲ့အစည်းသည် "မြန်မာနိုင်ငံတွင် လွတ်လပ်စွာ ထုတ်ဖော်ပြောဆိုခွင့်မြှင့်တင်ရေး" အတွက် ပံ့ပိုးကူညီမှုအတွက် နယ်သာလန်နိုင်ငံသံရုံးမှ ဆုချီးမြှင့်ခဲ့သည်။
သတင်းလွတ်လပ်ခွင့်နှင့် လူနည်းစုများအပေါ် ဆက်ဆံမှုအပေါ် အစိုးရ၏ လုပ်ဆောင်ချက်များနှင့် ပတ်သက်၍ ဒေါ်အောင်ဆန်းစုကြည် နှင့် သဘောထားကွဲလွဲမှုများကြောင့် အမျိုးသားဒီမိုကရေစီ အဖွဲ့ချုပ်မှ နုတ်ထွက်ခဲ့သည်။
သူသည် ၂၀၂၁-၂၀၂၂ မြန်မာဆန္ဒပြပွဲ များ၏ ခေါင်းဆောင်တစ်ဦး ဖြစ်လာခဲ့သည်။
၂၀၂၂ ခုနှစ် ဧပြီလ ၁၇ ရက်နေ့တွင် သူသည် တိုင်းရင်းသား ဖက်ဒရယ်စနစ် အတွက် ကြိုးပမ်းနေသော တိုင်းရင်းသား လက်နက်ကိုင်အဖွဲ့ ဗမာပြည်သူ့လွတ်မြောက်ရေးတပ်တော်ကို ပူးတွဲတည်ထောင်ခဲ့ကာ တပ်မှူးအဖြစ် တာဝန်ယူခဲ့သည်။
ကိုးကား ကဏ္ဍ:မြန်မာ ကဗျာဆရာများ ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၉၂ မွေးဖွားသူများ။
အချက်ပြဆက်သွယ်မှု သမိုင်းကြောင်း ယနေ့ခေတ်မှာ ကျွန်တော်တို့ဟာ မိုင်ပေါင်းထောင်ချီဝေးတဲ့ ကမ္ဘာ့တစ်နေရာနဲ့ တစ်နေရာသာ မက အာကာသအထိပါ အချိန်တိုအတွင်း Information အချက်အလက်တွေကို လွယ်လွယ်ကူကူ ပေးပို့ဆက်သွယ်နေနိုင်ပြီ ဖြစ်ပါတယ်။
ဒီလိုပေးပို့ဆက်သွယ်နိုင်ဖို့ရာ Electrical Communication System ကိုစတင်ဖြစ်ပေါ်လာစေတဲ့ Electrical Telegraph System ကို (၁၈၀၀) ‌နှောင်းပိုင်း ကာလ တွေမှာ အစပြုခဲ့ပါတယ်။
Telegraph စနစ်မပေါ်လာခင်တုန်းက ကျွန်တော်တို့တွေဟာ ကွာ‌ဝေးတဲ့နေရာတစ်ခုနဲ့ တစ်ခု ကို ဆက်သွယ်ဖို့ရာ ခက်ခဲခဲ့ကြပါတယ်။
အလင်းရောင်တစ်ကမ်း၊ အသံတစ်ကမ်း မှာရှိတဲ့ နေရာ တွေကို မီးခိုးအချက်ပြဆက်သွယ်ခြင်းတွေ၊ အကွာအ‌ဝေးတော်တော်ဝေးဝေးအထိ ကြားနိုင်တဲ့ စည်တီးပြီး အချက်ပေးတာတွေ၊ စည်သံတစ်ချက်ဆိုလျှင် ဘာအဓိပ္ပါယ်၊ နှစ်ချက်ဆိုလျှင် ဘာ အဓိပ္ပါယ် စသဖြင့် မှတ်သားပြီး အလုပ်လုပ်ခဲ့ရပါတယ်။
ရှေးခေတ်အခါက နန်းမြို့ရိုးတွေပေါ်မှာနေရာယူပြီး ရန်သူ့တပ် များချီတက်လာတာကို နန်းစောင့်တပ်မှ သိသာစေရန် အလံနီတွေ သုံးပြီး အချက်ပြတာတို့/ စည်တီး အချက်ပြတာတို့ဟာလည်း ထိုခေတ်ရဲ့အချက်ပြဆက်သွယ်မှုစနစ်များပဲ ဖြစ်ပါတယ်။
မိုင်ပေါင်းထောင်ချီဝေးကွာတဲ့နေရာတွေကို အချက်အလက်တွေ သတင်းစကားတွေ အမိန့် တွေ ပေးပို့ချင်တဲ့အခါ မြင်းစီးဆက်သားတွေ၊ ခြေလျင်ဆက်သားတွေ၊ စာပို့ခိုတွေကိုသာ မှီခို အား ထားခဲ့ရပါတယ်။
ထို့နောက်မှာလည်း ‌ရေကြောင်းခရီး၊ ကုန်းကြောင်းခရီးများကနေ ရက်ပေါင်း များစွာ ကြာအောင် ပေးပို့ဆက်သွယ်ခဲ့ရပါတယ်။
ဒါကြောင့် Telegraph စနစ် စတင် ပေါ် ပေါက် လာခဲ့ခြင်းက ယနေ့ Long- Range Communication System အတွက် တစ်ခေတ် ဆန်းသစ်ခဲ့ခြင်းပဲ ဖြစ်ပါတယ်။
Telegraph စနစ်အစပြုခြင်း Telegraph ဆိုတဲ့ စာလုံးက ဂရိအက္ခရာနှစ်ခုဖြစ်တဲ့ Tele (means at a distance) နဲ့ Gramma (means letter) ကို ပေါင်းစပ်ရေးသားထားတာဖြစ်ပြီး Long Distance Writing ဆိုတဲ့ အဓိပ္ပါယ်ရပါတယ်။
‌‌‌ဝေးကွာတဲ့နေရာနှစ်နေရာကို Information စတင်ပေးပို့နိုင်ခဲ့တာပဲ ဖြစ်ပါတယ်။
လျှပ်စစ်ဆိုတာ မပေါ်ပေါက်သေးခင်ကာလမှာ ကျွန်တော်တို့ဟာ အမြင်အာရုံ/အကြားအာရုံများကို အခြေခံပြီး ဆက်သွယ်ခဲ့ရတာပါ။
ထိုခေတ် ထိုအချိန်က အသုံးပြုခဲ့ကြတဲ့ Telegraph များကို Visual Telegraph/ Optical Telegraph လို့ခေါ်ကြပါတယ်။
Telegraph ဆိုတဲ့ဝေါဟာရ မပေါ်ပေါက် သေးတာမို့ Visual Signaling System လို့လည်းဆိုနိုင်ပါတယ်။
Visual/ Optical Telegraph စနစ် ထင်ရှားတဲ့ Visual Signaling တစ်ခုကိုပြောရရင် Semaphore စနစ်ပဲဖြစ်ပါတယ်။
၎င်းစနစ် မှာဆိုရင် မီး/အလင်း/အလံ နဲ့ နေရောင်ကို အသုံးပြုပြီး အချက်ပြတဲ့စနစ်ဖြစ်ပါတယ်။
ထိုကဲ့သို့ အချက်ပြဖို့ရာ အစောပိုင်းကာလတွေမှာ မျှော်စင်ကဲ့သို့ အဝေးတစ်နေရာမှ မြင်နိုင်တဲ့နေရာတစ်ခုမှာ မတူညီတဲ့ပုံစံများကို အလံများဖြင့်ဖော်ပြပြီး ဆက်သွယ်ပေးပို့ အချက်ပြခဲ့ကြပါတယ်။
နောက်ပိုင်း မှာတော့ သစ်သားမောင်းတံကြီးများကို အသုံးပြုတဲ့ Semaphore စနစ်ကို Claude Chappe နဲ့ Ignace Chappe ဆိုသူ ညီအစ်ကိုနှစ်ယောက်က (၁၇၉၁)ခုနှစ်မှာ တီထွင်ခဲ့ပါတယ်။
ရွေ့လျားနိုင်တဲ့ သစ်သားမောင်းတံနှစ်ခုကိုအသုံးပြုကာ နာရီလက်တံအတိုင်းလှည့်ခြင်း၊ နာရီ လက်တံပြောင်းပြန်လှည့်ခြင်းအပေါ်အခြေခံကာ အက္ခရာများကိုသရုပ်ဖော်တဲ့စနစ်ကို တီထွင် ခဲ့ကြပါတယ်။
အချက်ပြမျှော်စင်များကို တစ်နေရာနဲ့တစ်နေရာ (၃-၅)မိုင်အကွာအဝေးစီမှာထားရှိခဲ့ကြပြီး Signaling Rate အနေနဲ့ပြောရရင် 3 symbols per minute (တစ်မိနစ်မှာ အက္ခရာ သုံးလုံး) ကိုပေးပို့ နိုင်ခဲ့ကြပါတယ်။
ယနေ့ခေတ်မှာလည်း Semaphore စနစ်ကို မီးရထားလမ်းပိုင်း အချက်ပြစနစ်တစ်ခုအဖြစ် Programmable Arms များ၊ LED Board များကို အသုံးပြုကာ ဆက်လက်အသုံးပြုလျက် ရှိနေပါသေးတယ်။
နောက်ထပ် ထင်ရှားတဲ့စနစ်တစ်ခုကတော့ (၁၇၅၉) ခုနှစ်မှာ George Murray ဆိုသူ တီထွင် ခဲ့တဲ့ Murray’s Telegraph လို့ခေါ်တဲ့စနစ်ပဲဖြစ်ပါတယ်။
၎င်းစနစ်မှာတော့ ဖွင့်နိုင်/ပိတ်နိုင်တဲ့ Shutter (၆) စုံပါဝင်ပြီး ၎င်းတို့ကို ဖွင့်/ပိတ်ပြုလုပ်တဲ့ပုံစံများကို အခြေခံပြီး ဆက်သွယ်မှုစနစ်တစ်ခု ကို ထပ်မံတီထွင်ခဲ့ကြပါသည်။
(၁၈၀၀) ခုနှစ်ထဲမှာ Alessandro Volta က ဘက်ထရီကို တီထွင်ခဲ့ပြီး၊ (၁၈၂၀) ခုနှစ်မှာ Hans Christian Ørsted က လျှပ်စစ်သံလိုက်လှိုင်းတွေရဲ့တည်ရှိမှုကို သရုပ်ပြခဲ့ပါတယ်။
အဆိုပါတီထွင်ဖန် တီးမှုနှစ်ခုကပဲ Electrical Communication System ကိုစတင်ဖို့ဖြစ်လာစေခဲ့ပါတယ်။
သံချောင်း တစ်ချောင်းကို ဝိုင်ယာကြိုးများရစ်ပတ်ပြီး ဘက်ထရီတစ်လုံးကိုအသုံးပြုကာ လျှပ်စီးပတ်လမ်းဖြစ် ပေါ်စေခြင်းဖြင့် ၎င်းသံချောင်းကို လျှပ်စစ်သံလိုက်ဖြစ်စေနိုင်တာကို တွေ့ရှိခဲ့ကြတာပါ။
အဆိုပါနည်း လမ်းဖြင့် ‌ဝေးကွာတဲ့နေရာတစ်ခုသို့ ဝိုင်ယာကြိုးသွယ်တန်းထားပြီး လျှပ်စီးပတ်လမ်းကို အဖွင့်/ အပိတ် ပြုလုပ်ကာ အချက်ပြဆက်သွယ်ခြင်းကို စတင်ခဲ့ပါတယ်။
Electric Telegraph စနစ် ပထမဆုံးသော Electric Telegraph ကိုတော့ Francis Ronalds ဆိုသူက (၁၈၁၆) ခုနှစ်မှာ စတင်ဖန်တီးခဲ့ပါတယ်။
Electric Telegraph လို့ခေါ်တဲ့အဆိုပါစနစ်ဟာ ပေးပို့သူ (Transmitter) နဲ့ လက်ခံသူ (Receiver) ကြားမှာ ဝိုင်ယာကြိုးသွယ်တန်းပြီးပေးပို့တဲ့ Point to Point Text Messaging System တစ်ခုပါ။
အဆိုပါ Telegraph သည် Static Electricity ကိုအသုံးပြုထားပြီး ပေးပို့သူနဲ့ လက်ခံသူကြားမှာ ဝိုင်ယာကြိုးလမ်းကြောင်းတစ်ခုကို ထားရှိတာဖြစ်ပြီး တစ်ဖက်တစ်ချက်စီမှာ အင်္ဂလိပ်အက္ခရာတွေပါဝင်တဲ့ Revolving Dial တစ်ခုစီကိုထားရှိတာပဲ ဖြစ်ပါတယ်။
ပေးပို့သူထံမှ ရရှိလာသောအချက်ပြမှုအပေါ်မူတည်ပြီး Revolving Dial မှအက္ခရာများနဲ့တွဲဖက်ကာ သတင်းစကား၊ အချက်အလက်တွေကို ပေးပို့ခဲ့ကြတာပဲဖြစ်ပါတယ်။
(၁၈၃၇) ခုနှစ်မှာတော့ William Fothergill Cooke ဆိုသူနဲ့ Charles Wheatstone ဆိုသူ နှစ်‌ယောက်ပူးပေါင်း ပြီး Cooke-Wheatstone electrical telegraph system ကိုကြေညာခဲ့ပါတယ်။
William Fothergill Cooke က ရှိပြီးသားအခြေအနေထက် ပိုမိုသေးငယ်တဲ့ Telegraph Device တစ်ခုဖြစ်ပေါ်လာဖို့ စိတ်ကူးရှိပြီး Charles Wheatstone ကတော့ ပိုမိုဝေးကွာတဲ့အကွာအ‌ဝေးကို ပေးပို့ချင်တဲ့စိတ်ကူးရှိသူပါ။
သူတို့နှစ်ယောက်ပူးပေါင်းအပြီးမှာတော့ အင်္ဂလန်မှာရှိတဲ့ မီးရထား စတေရှင်နှစ်ခုကနေတစ်ဆင့် ချိတ်ဆက်ထားတဲ့ Multi-wire Telegraph System တစ်ခုကို တီထွင် ခဲ့ပါတယ်။
၎င်း Telegraph မှာဆိုရင် သံလိုက်အိမ်မြှောင်ထဲမှာပါဝင်တဲ့ ညွှန်တံပုံစံ အပ်ချောင်းလေးများ ကိုအသုံးပြုပြီး အက္ခရာတွေ ကိုညွှန်ပြစေတာပဲ ဖြစ်ပါတယ်။
ဒါကြောင့် ၎င်း Telegraph ကို Needle Telegraph လို့လည်းခေါ်ပါတယ်။
ပေးပို့သူက (Transmitter) က လျှပ်စီးပတ်လမ်းကို အဖွင့်/ အပိတ် ပြုလုပ်ကာ လက်ခံသူ (Receiver) ဘက်ရှိ ညွှန်တံပုံစံ အပ်ချောင်းလေးများကို ဘယ်/ညာ ယိမ်းကာ လှုပ်ရှားစေနိုင်ပါတယ်၊ ဒီ Needle Telegraph ကလည်း အခြေခံကောင်းတစ်ခုဖြစ်စေခဲ့ပါတယ်။
Needle Telegraph ကိုတီထွင်ခဲ့စဉ်က One Needle, Two Needles, and Five Needles ဆို ပြီးသုံးမျိုးရှိခဲ့ပါတယ်။
အမျိုးအစားအလိုက် အပ်ချောင်းလေးများရဲ့ပုံစံကိုကြည့်ပြီး အက္ခရာအဓိပ္ပါယ် များကလည်းကွာခြားခဲ့ပါတယ်။
ထို့နောက်မှာတော့ Samuel Morse ဆိုသူက William Fothergill Cooke နဲ့ Charles Wheatstone တို့ရဲ့တီထွင်မှုကို နမူနာယူပြီး Telegraph System တစ်ခုကို (၁၈၃၇) ခုနှစ်မှာ စတင်တီထွင်ခဲ့ပါတယ်။
(၁၈၃၈) ခုနှစ်မှာတော့ အများရှေ့မှာ သရုပ်ပြခဲ့ပါတယ်။
Morse ရဲ့စနစ်က တစ်ဖက်နဲ့ တစ်ဖက် အပြန်အလှန် မက်ဆေ့ချ်ပေးပို့တာ အပြင် ပေးပို့တဲ့မက်ဆေ့ချ်များကိုပါ Record ပြုလုပ်နိုင်ခဲ့ပါတယ်။
ထိုသို့ Record ပြုလုပ်နိုင်ဖို့ရာ သူ့ရဲ့ Telegraph နဲ့တွဲဖက်အသုံးပြုဖို့အတွက် Samuel F.B Morse ဟာအချက်ပြုဆက်သွယ်မှု စနစ်တစ်ခုကိုပါ တီထွင်ဖန်တီးခဲ့ပါတယ်။
နောက်ထပ် (၅) နှစ် အကြာမှာတော့ လွှတ်တော်က ‌Morse ရဲ့ Telegraph System အတွက် Washington, DC နဲ့ Baltimore, Maryland နှစ်ခုကိုဆက်သွယ်ပြီးတော့ Electrical Line ‌ပြေးဆွဲနိုင်ရန်အတွက် USD $30,000 ကို ထုတ်ပေးခဲ့ပါတယ်။
ဒါကြောင့် တချို့စာစောင်တွေမှာ Morse Telegraph ကို (၁၈၄၄) ခုနှစ်မှာ တီထွင်ခဲ့တယ်လို့လည်း ဆိုကြတာဖြစ်ပါတယ်။
Electrical Line ကိုတည်ဆောက်အပြီး (၁၈၄၄) ခုနှစ်၊ မေလ (၂၄) ရက်နေ့မှာ Morse ဟာ တွဲဖက်တီထွင်သူ Alfred Lewis Vail ထံကို သမိုင်းတွင်စေမယ့် ပထမဆုံးသော မက်ဆေ့တစ်စောင်ဖြစ်တဲ့ “What hath God wrought!” ဆိုတဲ့စာသားကို ပေးပို့ပြခဲ့တာပဲဖြစ်ပါတယ်။
ဒီလိုနဲ့ အဆိုပါစနစ်က တစ်ခဏချင်းပဲ ကမ္ဘာအနှံ့ပြန့်နှံ့ပြီး ကျော်ကြားသွားခဲ့ပါတော့တယ်။
နောက်ပိုင်းမှာလည်း Telegraph စနစ်ကိုပိုမို ကောင်းမွန်လာအောင် အဆင့်ဆင့်‌ပြောင်းလဲမှုတွေဆက်လက်ပြုလုပ်ခဲ့ကြပါတယ်။
Electric Telegraph စနစ်မှာဆိုရင် Transmitter ဘက်မှာရှိတဲ့ Telegraph Graph Key ကို ဖိနှိပ်လို့ရတဲ့ခလုပ်တစ်ခုအဖြစ်ဖန်တီးထားပြီး ၎င်းခလုပ်ထိခြင်း/ ကြွခြင်းကိုမူတည်က လျှပ်စီးပတ် လမ်းက ဖြစ်ပေါ်ခြင်း/ ပြတ်တောက်ခြင်းကို ပြောင်းလဲနေမှာဖြစ်ပါတယ်။
လျှပ်စီးပတ်လမ်းဖြစ်ပေါ်မှု အပေါ်မူတည်ကာ Receiver ဘက်တွင် လျှပ်စစ်သံလိုက်ကိုဖန်တီးမှာဖြစ်ပြီး ၎င်းသံလိုက်ထိကပ် ခြင်း/ မထိကပ်ခြင်းဖြင့် ပေးပို့လိုသော Morse Code Signal များကို ဖန်တီးနိုင်မှာပဲဖြစ်ပါတယ်။
ဒါ့အပြင် Transmitter ဘက်ကပေးပို့လိုက်တဲ့ သတင်း အချက်အလက်များကို Receiver ဘက်မှာ Paper Tape တစ်ခုထားရှိပြီး Record ပြုလုပ်မှာပဲ ဖြစ်ပါတယ်။
ထို့နောက်မှာ ၎င်း Paper Tape ကို လိုသလိုဖြတ်တောက်ကာ စာရွက်ပေါ်မှာပြန်ကပ်ပြီး Decoding ပြန်လုပ်ကြတာပဲဖြစ်ပါတယ်။
Radio Telegraph (၁၈၈၇) ခုနှစ်မှာ Radio Wave ကို ဂျာမန်လူမျိုး Heinrich Hertz ကရှာဖွေတွေ့ရှိခဲ့အပြီးမှာ တော့ Radio Telegraph များအဖြစ်စတင်ပေါ်ပေါက်လာခဲ့ပါတော့တယ်။
Communication စနစ် ကောင်းစွာမဖွံ့ဖြိုးသေးသောကာလများတွင် Bandwidth အနည်း ငယ်ရှိရုံဖြင့် တစ်နေရာနှင့် တစ်နေရာကောင်းစွာဆက်သွယ်နိုင်သော Telegraph စနစ်သည် အကောင်းဆုံးဖြစ်ခဲ့ပါတယ်။
ယနေ့ Communication စနစ် ဖွံ့ဖြိုးလာပြီးခေတ်တွင်လည်း Radio Telegraph စနစ်ကို အရေးကြီး/ အရေးပေါ်အချက်အလက်များကို ပေးပို့ရာတွင် Bandwidth သုံးစွဲမှုနည်းပါးမှုကြောင့် ဆက်လက်အသုံးပြုနေဆဲဖြစ်သည်။
Radio Telegraph စနစ်ကိုတစ်နည်းအားဖြင့် Wireless Telegraph စနစ်လို့လည်းခေါ်ဆိုခဲ့ကြ ပါသေးတယ်။
ဝူလိုဖ်ဘာသာစကား (Wolof) သည် ဆီနီဂေါနိုင်ငံ၊ မော်ရီတေးနီးယားနိုင်ငံ နှင့်ဂမ်ဘီယာနိုင်ငံ၏ ရုံးသုံး ဘာသာစကားဖြစ်သည်။
ဝူလိုဖ်လူမျိုးတို့၏ ဇာတိစကားဖြစ်သည်။
ဝူလိုဖ်လူမျိုးတို့သည် အတ္တလန်တိတ်-ကွန်ဂို ဘာသာစကားများ (Atlantic-Congo languages) ပြောဆိုသည့် လူမျိုးနွယ်စုကြီးမှ အကြီးဆုံးသော လူမျိုးဖြစ်သည်။
thumb|ထိုင်ဝမ်တွင် ရိုက်ကူးထားသော ဝူလိုဖ် စပီကာ ကိုးကား ကဏ္ဍ:ဘာသာစကား။
The Simpsons သည် Fox Broadcasting Company အတွက် Matt Groening မှ ဖန်တီးထားသော အမေရိကန် ကာတွန်း ဇာတ်လမ်းတွဲ တစ်ခု ဖြစ်သည်။
[1][2][3] စီးရီးသည် Homer၊ Marge၊ Bart၊ Lisa နှင့် Maggie တို့ပါဝင်သော Simpson မိသားစုမှပုံဖော်ထားသောအမေရိကန်ဘဝ၏သရော်စာဖြစ်သည်။
အဆိုပါရှိုးကို စိတ်ကူးယဉ်ဆန်သော Springfield မြို့၌ ပြသထားပြီး အမေရိကန် ယဉ်ကျေးမှုနှင့် လူ့အဖွဲ့အစည်း၊ ရုပ်မြင်သံကြားနှင့် လူ့အခြေအနေတို့ကို လှောင်ပြောင်ထားသည်။
မကွီအိမ်နူးမြို့()သည် ချင်းပြည်နယ်၊ မင်းတပ်ခရိုင်၊ မင်းတပ်မြို့နယ်ရှိ မြို့တစ်မြို့ ဖြစ်သည်။
မကွီအိမ်နူးမြို့ကို ၂၀၁၇ ခုနှစ် စက်တင်ဘာ ၁၃ ရက်နေ့တွင် ပြည်ထဲရေးဝန်ကြီးဌာန၏ အမိန့်ကြေညာစာ(၁၁၆၇/၂၀၁၇)အရ မကွီအိမ်နူးကျေးရွာမှ မကွီအိမ်နူးမြို့အဖြစ် သတ်မှတ်ခဲ့သည်။
မကွီအိမ်နူးမြို့ကို မကွီအိမ်နူး၊ ကြုံလောင်း၊ ထိန်ပြူံး၊ ဗွီနူး ရပ်ကွက်တို့ဖြင့် ဖွဲ့စည်းထားသည်။
ကိုးကား ကဏ္ဍ:မြန်မာနိုင်ငံရှိ မြို့များ။
alt=Nga Tauk Tu|thumb|ငါးတောက်တူ (ငတောက်တူ) ငါးတောက်တူ (ခေါ်) ကျောက်ငါးကို မိုးတွင်းအချိန်အခါတွေမှာ များသောအားဖြင့် တွေ့ရတတ်ပါတယ်။
အရွယ်အစားအားဖြင့် (၇) လက်မ ဝန်းကျင်ရှိပြီး အရောင်မှာ အနက်ရောင်နှင့် ရွှေရောင် အနည်း သန်းသော ပုံသဏ္ဌာန် ရှိပါတယ်။
မိုးတွင်းပိုင်းတွေမှာ တွေ့ရတတ်တာကြောင့် အရသာမှာ ပိုဆိမ့်ပြီး အဆီပိုများတဲ့ ငါးမျိုးစိပ် တစ်ခုဖြစ်ပါတယ်။
ညှီနံ့ ပြင်းတဲ့ ငါးအမျိုးအစား ဖြစ်ပြီး ဆူးတောင်များ ပြန့်ကားပြီး အဖီးများတဲ့ ငါးမျိုး ဖြစ်ပါတယ်။
ဦးသိန်းထွန်း (၂၆ မတ် ၁၉၃၇ - ၁၈ ဧပြီ ၂၀၂၂) သည် မြန်မာနိုင်ငံသား စီးပွားရေးလုပ်ငန်းရှင်တစ်ဦးဖြစ်ပြီး ပက်(စ်)စီအချိုရည်ကို မြန်မာနိုင်ငံတွင် စတင်မိတ်ဆက်ခဲ့သူလည်းဖြစ်၍ Pepsi ဦးသိန်းထွန်းဟု လူသိများသည်။
ငယ်ဘဝ ၁၉၃၇ ခု၊ မတ်လ ၂၆ ရက်တွင် စလင်းမြို့နယ်၊ တညောင်ရွာ၌ ဦးဘထွန်း၊ ဒေါ်သိန်းညွန့်တို့က မွေးသည်။
စီးပွားရေးလောကသို့ ဝင်ခြင်း အသက်၂၆ နှစ်အရွယ် ၁၉၆၀ကျော်ကာလများက ပို့ကုန်၊သွင်းကုန်လုပ်ငန်းလုပ်ကိုင်ခြင်းဖြင့် စီးပွားရေးလောကသို့ စဝင်သည်။
ထိုစဉ်က အောင်ညွန့်ဆွေကုမ္ပဏီ ထောင်ကာ ဂျပန်၊ ဟောင်ကောင်၊ အိန္ဒိယ၊ ထိုင်းနှင့် အာရှရှိ အခြားနေရာများသို့ သွင်းကုန်နှင့် ပို့ကုန်လုပ်ငန်းလုပ်ကိုင်ခဲ့သည်။
}} ၁၉၆၃ခု၊ မတ်လ ၁ ရက်တွင် ၎င်းကုမ္ပဏီ ပြည်သူပိုင်ပြုခံရ၍ ပုဂ္ဂလိကစီးပွားရေးလုပ်ငန်းအား ခေတ္တနားခဲ့ပြီး ၁၉၇၈ ခုရောက်မှ စီးပွားရေးလောကသို့ ပြန်ဝင်သည်။
၁၉၈၈ အရေးအခင်းပြီးနောက် ဦးသိန်းထွန်းသည် Pepsi ကုမ္ပဏီနှင့် ပူးပေါင်းရန် စတင်ကြိုးစားခဲ့ပြီး ၁၉၉၁ ခုတွင် Pepsi ကုမ္ပဏီနှင့် ၁၀-နှစ် စာချုပ်ပြုကာ မြန်မာဈေးကွက်သို့ Pepsi Cola၊ 7 Up နှင့် Mirinda စသည့် အချိုရည်များကို ထုတ်လုပ်ရောင်းချခဲ့သည်။
၁၉၉၇ ခုတွင် အမေရိကန်၏ ပိတ်ဆို့မှုစည်းမျဉ်းသစ်များကြောင့် ပက်စီကုမ္ပဏီမှာ မြန်မာ့ဈေးကွက်ကို စွန့်ခွါသွားသည်။
၂၀၁၄ ခုတွင် မြန်မာဂိုးဒင်းစတားကုမ္ပဏီ၏ ရှယ်ယာ ၇၀% ကို ကိုရီးယားပိုင် လော့တေးကုမ္ပဏီအား ရောင်းချလိုက်၏။
၁၉၉၄ ခုနှစ်တွင် ထွန်းဖောင်ဒေးရှင်းဘဏ် ကိုစတင်တည်ထောင်ခဲ့သည်။
ဘဏ်၏ အမြတ်အစွန်းများကို ပညာရေးနှင့် ကျန်းမာရေး ကဏ္ဍတွင် ပြန်လည်လှူဒါန်းခဲ့သည်။
ဦးသိန်းထွန်းသည် မြန်မာ့ရွှေကြယ်စင် တည်ထောင်သူနှင့် ဥက္ကဋ္ဌလည်းဖြစ်သည့်အပြင် ဟိုတယ်နှင့် ခရီးသွားလာရေး၊ ဖြန့်ဖြူးရေး၊ အိမ်ခြံမြေ၊ ဘဏ်လုပ်ငန်းနှင့် အဖျော်ယမကာလုပ်ငန်းများဖြင့် စီးပွားရေးနယ်ပယ်အား တိုးချဲ့လာကာ ၂၀၁၄ ခုနှစ်အရောက်တွင် မြန်မာတိုင်းမ်ထုတ်ဝေသည့် Myanmar Consolidated Media ၏ ရှယ်ယာအများစုကို လွှဲယူသည်။
နှစ်စဉ် ထွန်းဖောင်ဒေးရှင်းစာပေဆုကို ချီးမြှင့်ကာ မြန်မာ့စွယ်စုံကျမ်းအား ပြင်လည်ပြင်ဆင်ရေးကိစ္စအပေါ် စာပေဗိမာန်နှင့်အတူ ပူးပေါင်း အားထည့်ဆောင်ရွက်နေသူဖြစ်သည်။
မြန်မာတိုင်းမ်၏ရှယ်ယာများအား ဝယ်ယူခဲ့ခြင်းက မိုက်မဲမှုတစ်ခုဟု ၂၀၁၈အတွင်း ဝန်ခံချက်ကလည်း မီဒီယာလောကအတွင်း ထင်ရှားသတင်းဖြစ်ခဲ့သည်။
ဦးသိန်းထွန်းကို ခရိုနီတစ်ဦး၊ ဗိုလ်ချုပ်ထွန်းကြည်အစရှိသည့် စစ်ဗိုလ်ချုပ်ကြီးများနှင့် ရင်းနှီးကျွမ်းဝင်မှုရှိသည်ဟု ဖော်ညွှန်းကြသည်။
၎င်းက ထိုသို့မဟုတ်ကြောင်း အမြဲတမ်းငြင်းဆန်လေ့ရှိသော်လည်း သမ္မတဦးသိန်းစိန်လက်ထက် တန်ဖိုးထွားခဲ့သော သမ္မတရုံးဝန်ကြီးဦးစိုးသိန်းကိုယ်တိုင် ရေးသားခဲ့သော “ဒီမိုကရေစီနိုင်ငံသစ်နှင့် သမ္မတဦးသိန်းစိန်”စာအုပ်အား အကုန်အကျခံထုတ်ဝေခဲ့ဖူးသည်။
ပုဂ္ဂိုလ်ရေးဘဝ နယ်လီသန်းနှင့် လက်ထပ်ရာ မျိုးဇော်ထွန်း(ကွယ်လွန်)၊ သန့်ဇင်ထွန်း (မန္တလေးနိုဗိုတယ်ဟိုတယ်နှင့် အယ်လ်ပီဟိုးဒင်းဂရု ဥက္ကဋ္ဌ)၊ မီမီထွန်း (မြန်မာဂိုးဒင်းစတားယမကာကုမ္ပဏီ ဒါရိုက်တာ)၊ ဦးဦးထွန်း (မြန်မာဂိုးဒင်းစတားယမကာကုမ္ပဏီ ဦးဆောင်ညွှန်ကြားရေးမှူး)၊ ဒေါ်ကြည်ကြည်ခိုင် ဟူသည့် သားသမီး ၅ ဦး ထွန်းကားသည်။
ဘဝနိဂုံး ၂၀၂၂ ခု၊ ဧပြီလ ၁၈ ရက်၊ နံနက် ၁ နာရီ ၁၀ မိနစ်တွင် ဘန်ကောက်မြို့၊ ဘာမွန်ကရက်ဆေးရုံတွင် လွန်သည်။
ရရှိခဲ့သော နိုင်ငံတကာဆုများ Pepsi Cola International နှင့် အင်္ဂလန်နိုင်ငံတို့ ချီးမြှင့်သော ကမ္ဘာ့အကောင်းဆုံးထုတ်လုပ်သူဆု၊ စီးပွားရေး လုပ်ငန်းအုပ်ချုပ်မှု ထူးချွန်ဆုတို့ ရသည်။
ကိုးကား ကဏ္ဍ:မြန်မာ စီးပွားရေးလုပ်ကိုင်သူများ ကဏ္ဍ:၂၀၂၂ ကွယ်လွန်သူများ ကဏ္ဍ:၁၉၃၇ မွေးဖွားသူများ။
နေတိုးအဖွဲ့သည် စစ်ဖက်မဟာမိတ်အဖွဲ့ ဖြစ်သည့်အလျောက် နိုင်ငံအသီးသီးမှ တပ်မတော်များပါဝင်ကြသည်။
ထိုတပ်မတော်များ၏ ရာထူးအဆင့်အတန်းကို တန်းတူဖြစ်စေရန် နေတိုးအဖွဲ့အနေဖြင့် ဖန်တီးပေးရသည်။
သတ်မှတ်ပုံ ၁၉၇၈ ခုနှစ်တွင် နေတိုးအဖွဲ့သည် နိုင်ငံအသီးသီးမှ တပ်မတော်များ၏ ရာထူးအဆင့်များကို တန်းတူဖြစ်စေရန်အလို့ငှာ "STANAG 2116" အမည်ရှိသော စာတမ်းတစ်စောင်ကို ထုတ်လုပ်ခဲ့၍ "စံပြုအဆင့်အတန်းစကေး" ဟူ၍သတ်မှတ်ခဲ့သည်။
ပြန်တမ်းဝင်အရာရှိများ ပြန်တမ်းဝင်အရာရှိများအတွက် အဆင့်စကေးကို အိုအက်ဖ်-၁ မှ အိုအက်ဖ်-၁၀ အထိသတ်မှတ်သည်။
အိုအက်ဖ် (OF) သည် "officer" ကို အတိုချုံ့ယူထားခြင်းဖြစ်သည်။
နေတိုးကုဒ် အဆင့်အုပ်စု ကြည်းတပ်ရာထူး ရေတပ်ရာထူး လေတပ်ရာထူး/အာကာသတပ်ရာထူး OF-10ခေါင်းဆောင်ပိုင်း/ထိပ်တန်းအရာရှိများ (General Officers) General of the Army Admiral of the fleet General of the Air Force/General of the Space Force OF-9 General Admiral General OF-8 Lieutenant general Vice admiral Lieutenant general OF-7 Major general Rear admiral Major general OF-6 Brigadier general Commodore Brigadier general OF-5အကြီးတန်းအရာရှိများ (Senior Officers) Colonel Captain Colonel OF-4 Lieutenant Colonel Commander Lieutenant Colonel OF-3 Major Lieutenant commander Major OF-2 အငယ်တန်းအရာရှိများ (Junior Officers) Captain Lieutenant Captain OF-1 Second lieutenant၊ Lieutenant Sub-Lieutenant၊ Lieutenant (junior grade) Second lieutenant၊ Lieutenant OF-(D) အလုပ်သင်အရာရှိ Officer cadet/Officer candidate Officer cadet/Officer candidate Officer cadet/Officer candidate အရာခံဗိုလ်များ နိုင်ငံအများစုတွင် အရာခံဗိုလ်ရာထူးကို အခြားအဆင့်အဖြစ် ထည့်သွင်းသော်လည်း အမေရိကန်ပြည်ထောင်စု၏ တပ်မတော်များ၌ အရာခံဗိုလ်ရာထူးကို သီးခြားထားရှိထားသည်။
အရာခံဗိုလ်ရာထူးကို WO-1 မှ WO-5 အထိ သတ်မှတ်ထားသည်။
အခြားအဆင့်များ အခြားအဆင့်များအတွက် အဆင့်စကေးကို အိုအာ ၁ မှ ၉ အထိ သတ်မှတ်သည်။
အိုအာ (OR) သည် "other ranks" ကို အတိုချုံ့ယူထားခြင်းဖြစ်သည်။
OR-9 – OR-5: ပြန်တမ်းဝင်မဟုတ်အရာရှိများ OR-4 – OR-1: အခြားအဆင့်/စာရင်းဝင်အဆင့် (Other ranks/Enlisted ranks) မြန်မာ့တပ်မတော်နှင့် နှိုင်းယှဉ်ချက် နေတိုးကုဒ် ရာထူးအဆင့် OF-10 ဗိုလ်ချုပ်မှူးကြီး OF-9 ဒုတိယဗိုလ်ချုပ်မှူးကြီး/ဗိုလ်ချုပ်ကြီး OF-8 ဒုတိယဗိုလ်ချုပ်ကြီး OF-7 ဗိုလ်ချုပ် OF-6 ဗိုလ်မှူးချုပ် OF-5 ဗိုလ်မှူးကြီး OF-4 ဒုတိယဗိုလ်မှူးကြီး OF-3 ဗိုလ်မှူး OF-2 ဗိုလ်ကြီး OF-1 ဗိုလ်၊ ဒုတိယဗိုလ် OF-(D) ဗိုလ်လောင်း၊ အလုပ်သင်ဗိုလ် ဆက်စပ်ဖတ်ရန် နေတိုး (စစ်မဟာမိတ်စာချုပ်အဖွဲ့) နေတိုးကြည်းတပ်မတော်၏ ရာထူးနှင့်အဆောင်အယောင်များ (ပြန်တမ်းဝင်အရာရှိ) နေတိုးကြည်းတပ်မတော်၏ ရာထူးနှင့်အဆောင်အယောင်များ (ပြန်တမ်းဝင်မဟုတ်အရာရှိ) နေတိုးရေတပ်မတော်၏ ရာထူးနှင့်အဆောင်အယောင်များ (ပြန်တမ်းဝင်အရာရှိ) နေတိုးရေတပ်မတော်၏ ရာထူးနှင့်အဆောင်အယောင်များ (ပြန်တမ်းဝင်မဟုတ်အရာရှိ) နေတိုးလေတပ်မတော်၏ ရာထူးနှင့်အဆောင်အယောင်များ (ပြန်တမ်းဝင်အရာရှိ) နေတိုးလေတပ်မတော်၏ ရာထူးနှင့်အဆောင်အယောင်များ (ပြန်တမ်းဝင်မဟုတ်အရာရှိ) ကိုးကား ကဏ္ဍ:နေတိုး ကဏ္ဍ:စစ်ဖက်ဆိုင်ရာ ရာထူးအဆင့်များ ကဏ္ဍ:နေတိုးအဖွဲ့၏ စစ်ဘက်ဆိုင်ရာ ရာထူးအဆင့်များ။
လူဆိုးများ () သည် ၂၀၂၂ ခုနှစ်က ထုတ်လုပ်သော အမေရိကန် အန်နီမေရှင်းဇာတ်လမ်းဖြစ်သည်။
သရုပ်ဆောင် ဆမ် ရော့ဝဲ၊ မာ့ခ် မာရွန်၊ အန်တိုနီ ရာမို့စ်၊ ခရိဂ် ရော်ဘင်ဆန်၊ အော့ခ်ဝါဖီနာ၊ ရစ်ချတ် အိုင်းအိုးဒက်၊ ဇာဇီ ဘီတဇ်၊ လီလီ ဆင်း နှင့် အဲလက်စ် ဘောစတိန်း တို့ပါဝင်သည်။
အကျဉ်းချုပ် ဒဏ္ဍာရီဆန်ဆန် ဓါးပြတိုက်မှု တစ်သက်တာပြီးနောက်၊ နာမည်ဆိုးဖြင့်ကျော်ကြားသော ရာဇဝတ်ကောင်များဖြစ်သော မစ္စတာဝံပုလွေ (Mr. Wolf)၊ မစ္စတာမြွေ (Mr. Snake)၊ မစ္စတာပီရန်ဟာ (Mr. Piranha)၊ မစ္စတာငါးမန်း (Mr. Shark) နှင့် မဒမ်တာရန်တူလာ (Ms. Tarantula) တို့ကို နောက်ဆုံးတွင် ဖမ်းမိသွားခဲ့သည်။
ထောင်ဒဏ်ချမှတ်ခြင်းကို ရှောင်ရှားရန်၊ တိရစ္ဆာန်ဥပဒေများသည် ၎င်းတို့၏ အခက်ခဲဆုံး စံပြနိုင်ငံသားများအဖြစ်သို့ မရောက်ရှိသေးဘဲ ၎င်းတို့၏ အခက်ခဲဆုံးသော စည်းကမ်းများကို ဖယ်ရှားရမည်ဖြစ်သည်။
သူတို့ရဲ့ နည်းပြဆရာ ပါမောက္ခ မာမလိတ် (Professor Marmalade) ရဲ့ သွန်သင်မှုအောက်မှာ သံသယရှိတဲ့ ဂိုဏ်းက ကမ္ဘာကြီးကို လှည့်စားဖို့ လှည့်စားနေပါတယ်။
သရုပ်ဆောင်သည် ဆမ် ရော့ဝဲ အဖြစ် မစ္စတာဝံပုလွေ (Mr. Wolf) မာ့ခ် မာရွန် အဖြစ် မစ္စတာမြွေ (Mr. Snake) အန်တိုနီ ရာမို့စ် အဖြစ် မစ္စတာပီရန်ဟာ (Mr. Piranha) ခရိဂ် ရော်ဘင်ဆန် အဖြစ် မစ္စတာငါးမန်း (Mr. Shark) အော့ခ်ဝါဖီနာ အဖြစ် မဒမ်တာရန်တူလာ (Ms. Tarantula) ရစ်ချတ် အိုင်းအိုးဒက် အဖြစ် ပါမောက္ခ ရူးပတ် မာမလိတ် IV (Professor Rupert Marmalade IV) ဇာဇီ ဘီတဇ် အဖြစ် ဒိုင်ယန်း ဖော့စ်တင်တန် (Diane Foxington) လီလီ ဆင်း အဖြစ် တီဖ်နီ ဖလုဖ်ဖစ် (Tiffany Fluffit) အဲလက်စ် ဘောစတိန်း အဖြစ် မစ်စတီ လောက်ဂင်းစ် (Misty Luggins) ကိုးကား ပြင်ပလင့်ခ် ကဏ္ဍ:၂၀၂၂ ရုပ်ရှင်ဇာတ်ကားများ ကဏ္ဍ:အမေရိကန် ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ ကဏ္ဍ:အမေရိကန် ကာတွန်းရုပ်ရှင်ဇာတ်ကားများ။
ချင်းဒေသကာကွယ်ရေးတပ်မတော် (အတိုကောက်: CDF) သည် မြန်မာနိုင်ငံ၊ ချင်းပြည်နယ်ရှိ တော်လှန်ရေးအဖွဲ့အစည်းတစ်ခု ဖြစ်သည်။
၂၀၂၁ ခုနှစ် မြန်မာအာဏာသိမ်းမှု အား တုံ့ပြန်သည့်အနေဖြင့် ချင်းပြည်နယ် အား စစ်အာဏာရှင် လက်မှ ကာကွယ်ရန် ဖွဲ့စည်းခဲ့ခြင်းဖြစ်သည်။
CDF က ၎င်းတို့သည် စစ်တပ်အား အကြောင်းမဲ့တိုက်ခိုက်ခြင်း မပြုကြောင်းနှင့် အကျဉ်းသားများကို လွှတ်ပေးရန်နှင့် အရပ်သားများကို အကြမ်းဖက်ခြင်းမှ ရှောင်ကြဉ်ရန်ကဲ့သို့သော သတိပေးချက်များကို အမြဲတစေထုတ်ပြန်ထားကြောင်း ဆိုသည်။
အကယ်၍ စစ်တပ်က မတုံ့ပြန်ပါက ပြောက်ကျား သို့မဟုတ် အခြားလုပ်ဆောင်မှုများကို ဆက်လက်လုပ်ဆောင်မည် ဖြစ်ဟု ဆိုသည်။
တော်လှန်ရေး အောင်မြင်ပါက လက်နက်များ ပြန်အပ်က အဖွဲ့အစည်းအား ဖျက်သိမ်းမည်ဖြစ်ကြောင်း CDF က ကတိပေးထားသည်။
သမိုင်းကြောင်း မြန်မာနိုင်ငံတွင် ဖေဖော်ဝါရီလ အာဏာသိမ်းပြီးနောက်ပိုင်း ပုန်ကန်မှုများ အများအပြား ဖြစ်ပွားခဲ့သည်။
အာဏာသိမ်းဆန့်ကျင်သူများသည် ညဘက်တွင် အိုးများနှင့် ဒယ်အိုးများကို တီးခြင်းအပါအဝင် အခြားအွန်လိုင်းနှင့် အော့ဖ်လိုင်း သပိတ်များဖြင့် ငြိမ်းချမ်းစွာ ဆန္ဒပြခဲ့ကြသည်။
စစ်ကောင်စီသည် ဆန္ဒပြပွဲများကို ချေမှုန်းရန်အတွက် နိုင်ငံသားများကို ဖမ်းဆီးခြင်း၊ မိသားစုများ၏ နေအိမ်များကို မီးရှို့ဖျက်ဆီးခြင်းစသော အကြမ်းဖက်မှုများကို ပြုလုပ်ခဲ့သည်။
နိုင်ငံအဝှမ်းရှိ ပြည်သူများသည် မိမိတို့နယ်မြေလုံခြုံရေးအတွက် မိမိတို့ကိုယ်ကို ကာကွယ်စောင့်ရှောက်ခဲ့သည်။
ချင်းပြည်နယ်တွင် လှုပ်ရှားဆောင်ရွက်နေသည့် တိုင်းရင်းသား လက်နက်ကိုင် အဖွဲ့အစည်း နှစ်ခုရှိပြီး ချင်းအမျိုးသားတပ်ဦး ၏ ချင်းအမျိုးသား တပ်မတော် နှင့် ဇိုမီးတော်လှန်ရေး တပ်မတော် တို့ ဖြစ်သည်။
သို့သော်လည်း အဆိုပါအဖွဲ့များသည် ချင်းပြည်နယ်အတွင်းရှိ မြို့နယ်များသို့ ထိရောက်စွာ အကာအကွယ်မပေးနိုင်သဖြင့် ချင်းဒေသကာကွယ်ရေးတပ်မတော်ကို ၂၀၂၁ ခုနှစ် ဧပြီလ ၄ ရက်နေ့တွင် ဖွဲ့စည်းခဲ့သည်။
ပန်းတိုင် ချင်းဒေသကာကွယ်ရေးတပ်မတော်၏ ရည်မှန်းချက်များမှာ အရပ်သားများအား စစ်ကောင်စီလက်မှ ကာကွယ်ရန်၊ ၂၀၀၈ ခုနှစ် ဖွဲ့စည်းပုံ အခြေခံဥပဒေကို ဖျက်သိမ်းရေး၊ အာဏာရှင်စနစ် ချုပ်ငြိမ်းရေးနှင့် ဖက်ဒရယ် ပြည်ထောင်စု ထူထောင်ရန်တို့ ဖြစ်သည်။
လက်နက်များ ချင်းဒေသကာကွယ်ရေးတပ်မတော်သည် M-16၊ AK (Kalashnikov) နှင့် တူမီးကဲ့သို့သော အပေါ့စားလက်နက်များကို ဝယ်ယူပြီး အဖွဲ့ထဲဝင်ရန် စိတ်ပါဝင်စားသူတိုင်းကို လေ့ကျင့်သင်ကြားပေးသည်။
နိုင်ငံတကာမှ လက်နက်တင်သွင်းသူများသည် M-16 နှင့် AK-47 ရိုင်ဖယ်များကို မြန်မာနိုင်ငံအတွင်းသို့ တင်သွင်းလာကြသည်။
အခြားဖတ်ရှုရန် ချင်းစစ်မြေပြင် ချင်းပြည်ကောင်စီ ကိုးကား ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ ကဏ္ဍ:ချင်းလက်နက်ကိုင်အဖွဲ့အစည်းများ။
ဦးချစ်ခိုင် (၅ ဇန်နဝါရီ ၁၉၄၈) သည် မြန်မာ့လယ်ယာစီးပွားရေး အများပိုင်ကုမ္ပဏီလီမိတက် (MAPCO) ၏ ဒါရိုက်တာဘုတ်အဖွဲ့ ဥက္ကဋ္ဌ၊ Eden Group လက်အောက်ရှိ ကုမ္ပဏီခွဲများစွာ၏ ဘုတ်အဖွဲ့များဖြစ်သည့် မြန်မာ့ရှေ့ဆောင်ဘဏ်၊ DENKO (စက်သုံးဆီဆိုင်များ) နှင့် Gold Delta (လယ်ယာစီးပွားရေး) ကဲ့သို့သော လုပ်ငန်းခွဲများစွာ၏ ဘုတ်အဖွဲ့များကို ဥက္ကဋ္ဌအဖြစ် တာဝန်ယူထားသူဖြစ်သည်။
အစောပိုင်းဘဝ ဦးချစ်ခိုင်ကို ဧရာဝတီတိုင်း ဓနုဖြူမြို့နယ်တွင် မွေးဖွားခဲ့သည်။
ဇနီးဖြစ်သူမှာ ဒေါ်ခင်စိုးဝေဖြစ်ပြီး ဦးနေမျိုးခိုင်၊ ဒေါ်ကေသွယ်ခိုင်၊ ဦးဝင်းမင်းခိုင်၊ ဦးဝဏ္ဏခိုင်နှင့် ဒေါ်ဟန်စုခိုင် ဆိုသည့် သားသမီး(၅)ဦး ထွန်းကားခဲ့သည်။
၁၉၆၉ ခုနှစ်တွင် ရန်ကုန်တက္ကသိုလ်မှ ဓာတုဗေဒအထူးပြု ဘွဲ့ရရှိခဲ့ပြီးနောက် စွမ်းအင်ဝန်ကြီးဌာန အစိုးရဓာတ်မြေဩဇာ စက်ရုံတွင် ဝန်ထမ်းအဖြစ် (၇)နှစ် လုပ်ကိုင်ခဲ့သည်။
အစိုးရဝန်ထမ်းအလုပ်မှ ထွက်ပြီး ရန်ကုန်မြို့အင်းစိန်တွင် အခြေချကာ လက်ဖက်ရည်ဆိုင်၊ ကက်စက်ခွေအငှားဆိုင်၊ ဧဒင်ဥယျာဉ်စားသောက်ဆိုင်စသည့် လုပ်ငန်းများလုပ်ကိုင်ခဲ့သည်။
ဦးချစ်ခိုင်သည် ၁၉၈၈ အရေးအခင်းကာလ ပေါ်ပေါက်လာသော အမျိုးသားဒီမိုကရေစီအဖွဲ့ချုပ်သို့လည်း ဝင်ရောက်ခဲ့သေးပြီး ထောင်(၆)လ ချမှတ်ခံရဖူးသည်ဟု မဇ္ဈိမသတင်းဌာနက ဆိုသည်။
စီးပွားရေးလုပ်ငန်းများလုပ်ကိုင်ခြင်း ၁၉၉၁ ခုနှစ်အရောက်တွင် ဧဒင်အုပ်စုကုမ္ပဏီလီမိတက်အား စင်ကာပူမှပြန်လာသည့် သူငယ်ချင်းဖြစ်သူ အင်ဂျင်နီယာ ဦးမျိုးမြင့်ဦးနှင့် အတူ ဆောက်လုပ်ရေးလုပ်ငန်းသီးသန့်ဖြင့် စတင်ထူထောင်ခဲ့သည်။
ထိုစဉ်ကာလက ရဲမွန်တပ်မြို့အသစ်တည်နေချိန် လက်မှုပညာသင်ကျောင်းတည်ဆောက်ရေးအတွက် ကန်ထရိုက် ရရှိခဲ့ရာမှတဆင့် ၎င်းလုပ်ငန်းများ ဆက်တိုက် တိုးချဲ့နိုင်လာခဲ့သည်။
သူသည် စစ်အစိုးရဟောင်း နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီနှင့် နီးကပ်သော ဆက်ဆံရေးရှိသူဖြစ်သည်။
ဧဒင်အုပ်စုသည် နေပြည်တော် တည်ဆောက်ရေးတွင် ပါဝင်ခွင့်ရသော ကုမ္ပဏီ ၈ ခုအနက် တစ်ခုအပါအဝင် ဖြစ်သည်။
အထူးသဖြင့် တပ်မတော်င့်ပတ်သတ်သည့် တည်ဆောက်ရေးလုပ်ငန်းများဖြစ်သည့် ရဲမွန်တပ်မြို့၊ ဗထူးတပ်မြို့ ၊မြစ်ကြီးနားနှင့် စစ်တွေတို့တွင် စစ်တိုင်းရုံးများ၊ ရခိုင်ပြည်နယ် နယ်စပ်ကွပ်ကဲရေးစခန်းများ၊ ပညာရေးနှင့်ပတ်သတ်၍ ပင်လုံတက္ကသိုလ်၊ နေပြည်တော်တည်နေချိန် ၂၀၀၇ ခုနှစ်တွင် နိုင်ငံတော်သမ္မတအိမ်တော်၊ ဇေယျာသီရိဗိမ္မာန်၊ တပ်မတော်စစ်သမိုင်းပြတိုက် စသည်တို့ကို တည်ဆောက်ခဲ့ရ၍ တပ်မတော်၏လက်စွဲ ကန်ထရိုက်ဖြစ်သွားခဲ့ရသည်ဟု ၎င်းကိုယ်တိုင်ပြောကြားထားသည်။
နာဂစ်မုန်တိုင်း တိုက်ခိုက်ပြီးနောက် ၂၀၀၉ ခုနှစ်တွင် လယ်ယာကဏ္ဍထဲ ၎င်း ဝင်ရောက်လာကာ လယ်သမားများအားငွေချေးခြင်း၊ ကန်ထရိုက်လယ်ယာစနစ်ကို အကောင်အထည်ဖော်ခြင်းများလုပ်ကိုင်ခဲ့သည်။
https://www.edengroup.com.mm/mm/our-business/agriculture ၂၀၁၀ ခုနှစ် ဩဂုတ်လအရောက်တွင် နိုင်ငံတော်မှ ခွင့်ပြုပေးခဲ့သော ပုဂ္ဂလိကဘဏ် (၄)ခု အနက်မှ တစ်ခုဖြစ်သည့် မြန်မာ့ရှေ့ဆောင်ဘဏ် တည်ထောင်သူဖြစ်လာခဲ့သည်။
၂၀၁၁ နောက်ပိုင်း သမ္မတ ဦးသိန်းစိန်အစိုးရလက်ထက်ကစပြီး အခြားသော ဘဏ်လုပ်ငန်း၊ ဆန်စပါးလုပ်ငန်း၊ သတ္တုလုပ်ငန်း၊ ဟိုတယ်လုပ်ငန်း စသည့် လုပ်ငန်းများသာ လုပ်ကိုင်ခဲ့ပြီး နှစ်ပေါင်း ၂၀ ကြာလုပ်ကိုင်ခဲ့သော ဆောက်လုပ်ရေးလုပ်ငန်းအား ရပ်နားခဲ့ကာ ၎င်းပိုင်ဘဏ်ခွဲများနှင့် ၎င်းဥက္ကဋ္ဌအဖြစ်ဆောင်ရွက်သည့် DENKO (စက်သုံးဆီဆိုင်များ)ဆိုင်ခွဲများ တည်ဆောက်ခြင်းကို ဆောင်ရွက်ခဲ့သည်။
စစ်အစိုးရနှင့် နီးကပ်သည့် ဦးချစ်ခိုင်ကို ဥရောပသမဂ္ဂ၊ ဗြိတိန်နှင့် အမေရိကန်တို့က ဒဏ်ခတ်ပိတ်ဆို့မှုများပြုလုပ်ခဲ့ကြသည်။
သို့သော် ရွေးကောက်ခံအစိုးရလက်ထက်အရောက်၂၀၁၂ နှင့် ၂၀၁၆ ခုနှစ်တွင် သူ့အပေါ် ဘဏ္ဍာရေးဆိုင်ရာ ပိတ်ဆို့မှုအားလုံးကို ရုပ်သိမ်းခဲ့သည်။
၂၀၂၁ ဖေဖော်ဝါရီ ၁ရက်နေ့ နောက်ပိုင်း စစ်အာဏာသိမ်းပြီးနောက် ဦးချစ်ခိုင်၏ DENKO စက်သုံးဆီဆိုင်အား စစ်တပ်နှင့်ဆက်နွယ်သည်ဟုဆိုပြီး သန်လျင်၊ ဘားအံ့မြို့နယ်နှင့် ရန်ကုန်မြို့ရှိ ဆီဆိုင်ခွဲအချို့ ဖျက်ဆီးတိုက်ခိုက်ခံခဲ့ရသည်။
https://npnewsmm.com/news/623fe9fa2920f665e416db0e သို့သော်လည်း စစ်တပ်နှင့် ဆက်နွယ်မှုမရှိကြောင်း DENKOဘက်က ဖြေရှင်းချက်ပေးခဲ့သည်။
လှူဒါန်းမှုများ ဦးချစ်ခိုင်သည် ဧဒင်အုပ်စု၊ မြန်မာ့ရှေ့ဆောင်ဘဏ် နှင့် Denko Trading တို့ကြား ပူးပေါင်းအဖွဲ့အစည်းဖြစ်သည့် သင်္ဂဟဖောင်ဒေးရှင်း၏ ဥက္ကဋ္ဌဖြစ်သည်။
၂၀၁၇ ခုနှစ်တွင် ဖောင်ဒေးရှင်းမှ ကျပ် ၈၂.၈၉ သန်းတန်ဖိုးရှိ ဆေးဘက်ဆိုင်ရာပစ္စည်းများနှင့် စက်ပစ္စည်းကိရိယာများကို မန္တလေး ၅၅၀ ခုတင်ဆံ့ ကလေးဆေးရုံသို့ ထောက်ပံ့ပေးခဲ့သည်။
ဖောင်ဒေးရှင်းသည် ကလေးကျောက်ကပ်ဝေဒနာရှင်များအတွက် မန္တလေးကလေးကျောက်ကပ်ဖောင်ဒေးရှင်းကို တည်ထောင်ရန် အဓိကအလှူရှင်အဖြစ် ငွေကျပ် သန်း ၅၀၀ ကိုလည်း လှူဒါန်းခဲ့သည်။
၂၀၁၇ ခုနှစ် အောက်တိုဘာ ၂၀ ရက်တွင် ရခိုင်ပြည်နယ်အတွင်း လူသားချင်း စာနာမှုနှင့် တခြားအကူအညီများအတွက် မြန်မာစီးပွားရေး လုပ်ငန်းရှင်ကြီးများက ငွေကျပ်သိန်းပေါင်းများစွာ လှူဒါန်းခဲ့ရာတွင် ဦးချစ်ခိုင်လည်း ငွေကျပ်သိန်းတစ်သောင်းပါဝင်လှူဒါန်းခဲ့သည်။
၂၀၁၉ ခုနှစ်တွင် သင်္ဂဟဖောင်ဒေးရှင်းသည် အစိုးရနည်းပညာကောလိပ်(မြင်းခြံ)သို့ သစ်ပင်စိုက်ပျိုးရန် ငွေကျပ် သိန်း (၁၀၀) လှူဒါန်းခဲ့သည်။